LISENSAVTALE MED BUSINESS OBJECTS

CRYSTAL REPORTS 2008 SP2

VIKTIG – LES DETTE NØYE : DETTE ER EN JURIDISK AVTALE MELLOM DEG OG BUSINESS OBJECTS SOM GJELDER PROGRAMVAREPRODUKTET FRA BUSINESS OBJECTS SOM FULGTE MED DENNE LISENSAVTALEN, HERUNDER DATAPROGRAMVARE, TILHØRENDE MEDIER, TRYKT MATERIELL OG NETTBASERT ELLER ELEKTRONISK DOKUMENTASJON (“PROGRAMVARE”). FØR DU INSTALLERER OG BRUKER PROGRAMVAREN, MÅ DU LESE, FORSTÅ OG GODTA BETINGELSENE I NEDENSTÅENDE AVTALE OM PROGRAMVARELISENS (“AVTALE”). VED Å GODTA BETINGELSENE I DENNE AVTALEN ELLER VED Å BRUKE ELLER INSTALLERE PROGRAMVAREN, BEKREFTER DU AT DU HAR LEST NØYE GJENNOM OG UTTRYKKELIG GODTAR ALLE BETINGELSENE I DENNE AVTALEN OG I ANDRE DOKUMENTER SOM DET VISES TIL HER, OG AT DU ER JURIDISK BUNDET AV DISSE BETINGELSENE. HVIS DU IKKE GODTAR AVTALEBETINGELSENE, SKAL DU IKKE INSTALLERE ELLER BRUKE PROGRAMVAREN, OG INNEN TRETTI (30) DAGER FRA KJØPSDATO SKAL DU LEVERE PROGRAMVAREN TILBAKE TIL DET STEDET DU FIKK DEN FRA, HVOR DU VIL FÅ TILBAKE HELE BELØPET DU BETALTE FOR PROGRAMVAREN.

1. LISENS. Business Objects gir deg herved en ikke-eksklusiv og begrenset lisens på bruk av programvareproduktene og funksjonene du har betalt for, utelukkende for intern bruk i virksomheten og i tråd med avtalebetingelsene. Du får lisens på programvaren, du kjøper den ikke. Hvis du har fått produktet gjennom et spesialtilbud eller som en markedsføringslisens som fulgte med et annet Business Objects-produkt, gjelder ytterligere begrensninger som beskrevet i punkt 3.5 under. Hvis du fikk produktet i en pakke sammen med annen programvare eller i kombinasjon med et tredjepartsprodukt, kan du bare bruke programvaren sammen med tredjepartsproduktet slik det er beskrevet i punkt 3.2 (“Begrenset lisens”) nedenfor. Denne lisensen omfatter ikke andre programvareprodukter som fulgte med programvaren, herunder programvare som er delt ut som ledd i markedsføring, og som omfattes av den nettbaserte lisensavtalen for programvaren. Hvis du får kataloger, komponenter, kontakter, verktøy, data eller annet fra Business Objects for bruk med programvaren ("Tilleggsteknologi"), er din bruk av tilleggsteknologien underlagt vilkårene, forpliktelsene og begrensningene i denne avtalen. Begrepet "Programvare" som brukt her, skal omfatte tilleggsteknologi og tredjepartsprodukter.
“Business Objects” er Business Objects-selskapet du kjøper programvaren eller de tilhørende tjenestene fra, direkte eller indirekte gjennom en forhandler, eller, hvis det ikke finnes noe Business Objects-selskap i ditt land, Business Objects Software Limited. 

2. INSTALLASJON OG BRUK. Du kan installere og bruke programvaren bare på den konfigurasjonen og for det antall lisenser du har kjøpt. Du kan også installere det nødvendige antall ikke-produktive kopier av programvaren for nødgjenoppretting, kriseoppstart og sikkerhetskopiering, herunder, men ikke begrenset til, kopier for slike formål for bruk til nødgjenoppretting på ett eller flere steder. For å kunne påberope deg retten til programvaren i henhold til denne lisensavtalen må du aktivere din programvarekopi slik det beskrives under oppstart. Business Objects kan styre antall og type lisenser og bruken av programvaren ved bruk av nøkkelkoder.

3. LISENSTYPER OG DEFINISJONER.

3.1. Lisens for navngitt bruker (“LNB”). Når programvaren er lisensiert til en navngitt bruker, må hver enkelt navngitte bruker spesifikt identifiseres som eneste innehaver av en LNB. Det er uttrykkelig forbudt at flere personer deler én LNB. En LNB kan heller ikke overføres fra én person til en annen, med mindre den opprinnelige sluttbrukeren ikke lenger trenger og ikke lenger har tilgang til programvaren. 

3.2. Lisens for Arbeidsstasjon for Opplæring ("LAO"). En lisens vil vurderes som en Lisens for Arbeidsstasjon for Opplæring når programvaren brukes på en arbeidsstasjon utelukkende for opplæringsformål.

3.3. Begrenset lisens. Hvis du har fått programvaren i en pakke sammen med annen programvare eller i kombinasjon med eller for bruk sammen med et tredjepartsprodukt ("OEM-program"), er du tildelt en begrenset lisens. Hver lisensierte kopi av programvaren kan bare brukes i kombinasjon med OEM-programmet som du fikk den sammen med. Bruk av data som ikke er spesifikt opprettet eller behandlet i OEM-programmet, innebærer brudd på denne lisensen. Hvis OEM-programmet innebærer bruk av et datamarked eller datavarehus, kan programvaren brukes med datamarkedet eller datavarehuset bare for å få tilgang til data som er opprettet eller behandlet i OEM-programmet. Begrensede lisenser kan ikke kombineres med ikke-begrensede lisenser innenfor én og samme installasjon.

3.4. Oppdateringslisens. Hvis du har fått programvaren som en oppdatering av et allerede lisensiert produkt, gjelder din lisens for bruk av programvaren bare det samlede antall lisenser du er tildelt for det allerede lisensierte produktet. Hvis du velger å bruke programvaren samtidig med produktet du hadde fra før, må samlet antall lisenser som brukes til å åpne programvaren og produktet du hadde fra før, ikke overstige samlet antall lisenser du har på produktet du hadde fra før. Unntaket er at en navngitt bruker kan fortsette å bruke produktet du hadde fra før, men man kan ikke overføre dette produktet til andre personer eller la dem bruke det. 

3.5. Evalueringslisens / ikke-salgbar lisens. Evalueringslisenser og ikke-salgbare lisenser kan bare brukes til angitt antall og type lisens og i den perioden som er angitt på emballasjen eller ordre- eller fraktdokumentene for programvaren. Ved utløpet av slik angitt periode vil produkter knyttet til en evalueringslisens eller ikke-salgbar lisens ikke lenger fungere, med mindre lisenstaker har skaffet permanente lisensnøkler for disse produktene. Hvis det på ordre- eller fraktdokumentene er angitt et bestemt prosjekt, skal programvaren bare brukes til dette prosjektet. Evalueringslisenser skal bare brukes til evaluering og skal ikke brukes til produksjon. Uavhengig av denne avtalens øvrige bestemmelser leveres all programvare på evalueringslisens eller ikke-salgbar lisens “SOM DEN ER”, uten noen form for direkte eller indirekte garanti. Business Objects kan når som helst si opp evalueringslisenser og ikke-salgbare lisenser ved skriftlig varsel.

3.6. Markedsføringslisens. Hvis du har fått programvaren som et spesialtilbud eller på markedsføringslisens ("markedsføringslisens"), kan du bare bruke markedsføringslisensene på en ny plassering. Markedsføringslisenser kan ikke tilføyes eller brukes sammen med eksisterende plasseringer eller prosjekter.

4. PRODUKTSPESIFIKKE BRUKERRETTIGHETER. 

4.1 Designerverktøy. Rapportdesignprogrammet Crystal Reports med verktøy som installeres av installasjonsprogrammet for Crystal Reports (“Designer Tools”), lisensieres bare til navngitte brukere. Hver kopi av Crystal Reports omfatter én lisens for navngitt bruker på Designer Tools.

4.2 Crystal Reports Runtime-produkt. 

4.2.1 Definisjoner 
Med “klientprogram” menes et program utviklet av lisenstaker som a) bruker Runtime-produktet, b) fullinstalleres på en sluttbrukers maskin slik at all rapportbehandling foregår lokalt på denne maskinen, og c) tilføyer vesentlig og primær funksjonalitet til Runtime-produktet.
Med “intern bruk” eller “internt bruk” menes å installere produksjonsklienten og/eller -serverprogrammer som bare brukes av ansatte eller underleverandører i lisenstakerens firma eller organisasjon. 
Med “distribusjon” eller “distribuere” betyr å selge, leie, fremleie, gi tilgang til eller redistribuere programmer til en eller flere tredjepartsbrukere som verken er ansatte eller kontraktører i lisenstakerens firma eller organisasjon.
Med “Runtime-produkt” menes de versjonsspesifikke filene og programgrensesnittene (API) som er angitt i RUNTIME.TXT-filen som leveres med produktet.
Med “serverprogram” menes et program utviklet av lisenstaker som a) bruker Runtime-produktet, b) tillater at flere brukere åpner Runtime-produktet direkte eller indirekte via mellomliggende program (mer), og c) tilføyer vesentlig og primær funksjonalitet til Runtime-produktet. Et klientprogram installert i et Windows-terminalservermiljø (f.eks. Citrix eller Microsoft Remote Desktop Platform) er et serverprogram.

4.2.2 Intern bruk av programmer. Lisensgiver gir lisenstaker en personlig, ikke-eksklusiv, begrenset lisens på intern installasjon av Runtime-produktet sammen med klient- og serverprogrammer.

4.2.3 Distribuere klientprogrammer. Lisensgiver gir lisenstaker en personlig, ikke-eksklusiv, begrenset lisens på distribusjon av klientprogrammer, forutsatt at lisenstaker overholder alle betingelsene i denne avtalen, herunder, men ikke begrenset til, avsnitt 4.2.5. 

4.2.4 Distribusjon av serverprogrammer. Lisensgiver gir en lisenstaker personlig, ikke-eksklusiv, begrenset lisens på distribusjon av klientprogrammer, forutsatt at lisenstaker eier minst én lisensiert kopi av Crystal Reports Developer Advantage, og forutsatt at versjonen av Runtime-produktet som utnyttes av en slik serverapplikasjon, er den samme som Crystal Reports Developer Advantage refererer til. Lisenstaker må i alle tilfeller overholde alle betingelser i denne lisensen og lisensavtalen, herunder, men ikke begrenset til, avsnitt 4.2.5. 

4.2.5 Betingelser for distribusjon av Runtime-produkt. Hvis lisenstaker distribuerer Runtime-produktet ifølge punkt 4.2, skal lisenstakeren overholde følgende krav:
(a) Lisenstaker distribuerer kopier av Runtime-produktet utelukkende som del av et program som tilføyer spesifikk og primær funksjonalitet til Runtime-produktet.
(b) Lisenstaker er selv ansvarlig for all brukerstøtte, service, oppgradering og teknisk eller annen hjelp som kreves av eller anmodes om av dem som mottar kopier eller prøveversjoner av et slikt Runtime-produkt eller tilhørende programmer.
(c) Lisenstaker skal forsvare lisensgiver og holde lisensgiver skadesløs mot alle krav og erstatningssøksmål som måtte følge av bruk, reproduksjon eller distribusjon av et Runtime-produkt eller tilknyttet program.
(d) Lisenstaker skal ikke distribuere Runtime-produktet sammen med generelle produkter for rapportskriving, dataanalyse eller rapportering som har tilsvarende eller liknende funksjoner som lisensgivers produkter.
(e) Lisenstaker skal sørge for at sluttbruker (“sluttbruker”) samtykker i betingelser som i all hovedsak stemmer overens med følgende: 
Sluttbruker samtykker i at han eller hun ikke vil endre, demontere, dekompliere, oversette, tilpasse eller tilbakestille kildekoden i Runtime-produktet eller rapportfilformatet (.RPT).
Sluttbruker samtykker i at han eller hun ikke vil distribuere Runtime-produktet til tredjepart.
Sluttbruker samtykker i at han eller hun ikke vil bruke Runtime-produktet til å lage for distribusjon et produkt som generelt konkurrerer med lisensgivers produkter.
Sluttbruker samtykker i at han eller hun ikke vil bruke Runtime-produktet til å lage for distribusjon et produkt som konverterer rapportfilformatet (.RPT) til andre rapportfilformater som brukes av et generelt produkt for rapportskriving, dataanalyse eller rapportering som ikke eies av lisensgiver.
Sluttbruker godtar å ikke bruke produktet til kommersielle vertstjenester til fordel for tredjeparter;
LISENSGIVER OG SELSKAPETS LEVERANDØRER FRASKRIVER SEG ETHVERT ANSVAR FOR PRODUKTET, DIREKTE ELLER INDIREKTE, HERUNDER, MEN IKKE BEGRENSET TIL ANSVAR FOR, SALGBARHET, EGNETHET FOR BESTEMTE FORMÅL, OG TREDJEPARTS OPPHAVSRETT. LISENSGIVER OG SELSKAPETS LEVERANDØRER SKAL IKKE UNDER NOEN OMSTENDIGHET KUNNE STILLES TIL ANSVAR FOR DIREKTE, INDIREKTE ELLER TILFELDIG SKADE, FØLGESKADE, SKADE SOM FØLGE AV HANDLINGER ELLER ANNEN SKADESERSTATNING SOM MÅTTE OPPSTÅ I HENHOLD TIL DENNE AVTALEN ELLER I TILKNYTNING TIL PROGRAMVAREN. 

4.3 Skjermbilder og Crystal Reports-ordmerket. Du kan reprodusere og distribuere skjermbilder og Crystal Reports-ordmerket i dokumenter eller medier forutsatt at:
a) Dokumentet eller mediene ikke er for kommersielt opplæringsmateriale eller tredjeparts opplæringsmateriale og/eller opplæringsmateriale med fortjeneste som formål.
b) Din bruk kan ikke være obskøn eller pornografisk, og du kan ikke opptre nedsettende, ærekrenkende eller injurierende overfor Business Objects, noen av selskapets produkter eller andre personer eller enheter. 
c) Din bruk kan ikke implisere verken direkte eller indirekte at Business Objekts sponser, har tilknytning til eller anbefaler dine produkter eller tjenester. 
d) Du kan ikke bruke skjermbildet i en sammenlignende annonse.
e) Du kan ikke endre skjermbildet på noen måte unntatt for å endre størrelse på eller beskjære skjermbildet. 
f) Du kan ikke inkludere deler av et skjermbilde i produktets brukergrensesnitt. 
g) Du kan ikke bruke skjermbilder som inneholder tredjepartsinnhold, med mindre du innhenter uttrykkelig tillatelse fra tredjeparten. 
h) Du må inkludere følgende opplysninger om opphavsrett: "Business Objects-produktets skjermbilde(r) gjengitt med tillatelse fra Business Objects." 
i) Hvis din bruk omfatter referanser til et Business Objects-produkt, må du bruke fullt navn på produktet.
j) Du kan ikke bruke et skjermbilde som inneholder et bilde av en identifiserbar person, med mindre du innhenter tillatelse fra den personen.
k) Crystal Reports-skjermbilder og -ordmerker kan ikke utgjøre mer enn fem prosent (5 %) av dine dokumenter eller medier. 

5. EIERSKAP. Business Objects og/eller selskapets leverandører innehar til enhver tid alle rettigheter og all eiendomsrett knyttet til programvaren og alle kopier av den, uansett hvilket medium den opprinnelige kopien eller andre kopier måtte befinne seg i eller på. Denne avtalen gir deg verken eierskap til eller noen form for krav på eller rett til eierskap til programvaren eller relaterte patenter, opphavsretter, varemerker eller annen immateriell eiendom. Du samtykker i at du skal behandle programvaren, avtalebetingelsene samt eventuelle normeringer og liknende tester (utført av deg, Business Objects eller tredjepart) fortrolig og hindre uautorisert offentliggjøring eller bruk, med mindre Business Objects på forhånd har gitt skriftlig tillatelse til dette. Business Objects og/eller selskapets leverandører forbeholder seg alle rettigheter som du ikke er uttrykkelig gitt. Business Objects' leverandører er de tiltenkte tredjepartsberettigede i denne lisensavtalen og har uttrykkelig rett til å forutsette og direkte håndheve betingelsene som her er satt. 

6. OPPHAVSRETT. Business Objects og selskapets leverandører har opphavsrett til programvaren, og den er beskyttet av amerikansk lovgivning om opphavs- og patentrettigheter og internasjonale traktatbestemmelser. Du kan ikke kopiere programvaren unntatt: (a) for å lage en ikke-produktiv sikkerhetskopi, eller (b) for å installere programvarekomponenter som du har fått lisens på i henhold til beskrivelsen i del 2, på datamaskiner som ledd i implementering av programvaren. Du kan lage et rimelig antall kopier av dokumentasjonen som fulgte med programvaren (i utskrift eller elektronisk form), forutsatt at slike kopier skal brukes utelukkende av lisensierte sluttbrukere i forbindelse med bruk av programvaren, og at de ikke publiseres på nytt eller distribueres til tredjepart. Du må reprodusere og få med alle merknader om opphavsrett, varemerker og andre eiendomsrettssymboler for Business Objects og selskapets leverandører i alle kopier av programvaren og dokumentasjonen som du selv lager. Alle andre kopier av programvaren som du har laget, innebærer brudd på betingelsene i denne avtalen.

7. RESTRIKSJONER. Med unntak av det som uttrykkelig tillates gjennom denne lisensavtalen eller gjennom gjeldende lovgivning, skal du ikke: (a) lease, låne ut, selge, tildele, underlisensiere eller på annen måte distribuere programvaren eller noen av rettighetene som tildeles i denne lisensavtalen, uten uttrykkelig skriftlig tillatelse til dette fra Business Objects, (b) bruke programvaren på tidsdelingsbasis eller til å drive noen form for servicebyrå eller yte vertstjenester overfor tredjepart, (c) endre (heller ikke for korrigering av feil), tilpasse eller oversette programvaren eller lage avledede produkter på grunnlag av den, med unntak av det som måtte være nødvendig for å konfigurere programvaren ved hjelp av menyer, alternativer og verktøy som finnes for dette formål og er lagt inn i programvaren, (d) på annen måte rekonstruere kildekoden i, demontere eller dekompilere programvaren eller rpt-rapportfilformatet (herunder tilbakestilling for å besørge interoperabilitet) eller deler av disse, unntatt i den grad og med det uttrykte formål som dette er godkjent for i henhold til gjeldende lovgivning uavhengig av denne begrensningen, (e) bruke programvaren til å utvikle et konkurrerende produkt til produkter fra Business Objects, (f) bruke programvaren til å utvikle et produkt som konverterer rapportfilformatet (rpt) til et annet rapportfilformat som brukes av et annet generelt rapportskrivings-, dataanalyse- eller rapporteringsprodukt som ikke eies av Business Objects, (g) bruke uautorisert(e) nøkkelkode(r) eller distribuere nøkkelkode(r), (h) avdekke normeringsresultater for tredjepart uten først å ha fått skriftlig tillatelse fra Business Objects til å gjøre dette, (i) gi tredjepart tilgang eller tillatelse til å bruke programvaren uten at det er gitt uttrykkelig tillatelse til dette her, og (j) distribuere eller publisere nøkkelkode(r). Hvis du ønsker å benytte deg av en eventuell rett til å rekonstruere kildekoden for å sikre interoperabilitet i henhold til gjeldende lovgivning, skal du først melde skriftlig fra om dette til Business Objects og la Business Objects etter eget forgodtbefinnende tilby den informasjon og assistanse som det er rimelig å anta skal til for å sikre interoperabilitet mellom programvaren og dine øvrige produkter, eventuelt mot et gjensidig avtalt beløp. 

8. BEGRENSET GARANTI OG BEFØYELSER. 

(a) Med unntak av tredjepartsprodukter garanterer Business Objects at: (i) programvaren i en periode på seks (6) måneder fra leveringsdato på alle vesentlige punkter vil fungere slik den skal i henhold til standarddokumentasjonen som fulgte med programvaren, og (ii) fysiske medier (f.eks. CD-ROM, DVD og elektronisk programvaredistribusjon) vil være feilfrie og uten mangler i materialer og fagmessig arbeid i en periode på seks (6) måneder fra leveringsdato. Alle indirekte produktgarantier for programvaren, tredjepartsprodukter og medier er begrenset til tretti (30) dager fra levering, i den grad ansvaret for slike produktgarantier ikke kan fraskrives i henhold til punkt 8(c) nedenfor. De ovennevnte produktgarantiene utelukker konkret feil som følge av ulykke, misbruk, uautorisert reparasjon, endringer, eller forbedringer, eller feil bruk. Business Objects garanterer ikke at programvaren vil fungere uten forstyrrelser eller feil. Leveranse av ekstra kopier, revisjoner eller oppgraderinger av programvaren, herunder kundestøtteversjoner, innebærer ikke at garantiperioden starter på nytt eller påvirkes på annen måte.

(b) Din eneste beføyelse ved brudd på ovennevnte begrensede produktgaranti skal være det som Business Objects velger av følgende alternativer: enten (i) reparasjon av eller erstatning for programvaren med produkt(er) som er i overensstemmelse med ovennevnte begrensede produktgaranti, eller (ii) tilbakebetaling av summen du betalte for programvaren og oppsigelse av denne lisensavtalen for de kopiene som ikke er i overensstemmelse med garantien. Business Objects skal yte slik kompensasjon bare hvis du gir Business Objects skriftlig melding om brudd på ovennevnte begrensede produktgaranti innen seks (6) måneder fra datoen da programvaren ble levert.

(c) MED UNNTAK AV DIREKTE PRODUKTGARANTIER OMTALT I DETTE PUNKT 8 FRASKRIVER BUSINESS OBJECTS OG SELSKAPETS LEVERANDØRER SEG ALT ANNET ANSVAR, HERUNDER, MEN IKKE BEGRENSET TIL, UNDERFORSTÅTTE PRODUKTGARANTIER SOM GJELDER (I) SALGBARHET, (II) EGNETHET FOR BESTEMTE FORMÅL, (III) TREDJEPARTS OPPHAVSRETT, ELLER (IV) SKJULTE FEIL. FORDI NOEN LAND/RETTSKRETSER IKKE TILLATER AT UNDERFORSTÅTTE PRODUKTGARANTIER UNNTAS, ER DET MULIG AT DET OVENSTÅENDE UNNTAKET IKKE GJELDER FOR DEG, OG DU KAN HA ANDRE JURIDISKE RETTIGHETER SOM VARIERER MELLOM ULIKE LAND OG RETTSKRETSER. DU BEKREFTER AT DU MED DENNE AVTALEINNGÅELSEN HAR VURDERT PROGRAMVAREN PÅ GRUNNLAG AV DIN EGEN ERFARING, KUNNSKAP OG VURDERINGSEVNE, OG AT DU ER OVERBEVIST OM AT PROGRAMVAREN EGNER SEG TIL Å INNFRI DE KRAVENE DU STILLER.

9. ANSVARSBEGRENSNING. I DEN GRAD DETTE ER TILLATT I HENHOLD TIL GJELDENDE LOVGIVNING, KAN BUSINESS OBJECTS OG SELSKAPETS DISTRIBUTØRER, LEVERANDØRER ELLER PARTNERE IKKE UNDER NOEN OMSTENDIGHET STILLES TIL ANSVAR OVERFOR DEG ELLER NOEN TREDJEPART FOR INDIREKTE, SPESIELL ELLER TILFELDIG SKADE, FØLGESKADE ELLER SKADE SOM FØLGE AV STRAFFBARE HANDLINGER, HERUNDER, MEN IKKE BEGRENSET TIL, TAPT OMSETNING ELLER INNTEKT, TAP AV ELLER UNØYAKTIGHET I DATA, ELLER KOSTNAD TIL ERSTATNINGSPRODUKTER, UAVHENGIG AV ANSVARSRETTSLIG LÆRE (HERUNDER UAKTSOMHET), OG SELV OM BUSINESS OBJECTS ER INFORMERT OM FAREN FOR AT SLIK SKADE KAN OPPSTÅ. BUSINESS OBJECTS' OG SELSKAPETS LEVERANDØRERS SAMLEDE ANSVAR OVERFOR DEG FOR FAKTISK DIREKTE SKADE UANSETT ÅRSAK SKAL VÆRE BEGRENSET TIL DET BELØPET DU HAR BETALT FOR PROGRAMVARELISENSEN, ELLER TIL DET BELØPET DU HAR BETALT FOR TJENESTEN SOM ER DIREKTE ÅRSAK TIL SKADEN. BUSINESS OBJECTS SKAL IKKE VÆRE ANSVARLIG FOR SKADE SOM SKYLDES TREDJEPARTSPRODUKTER. DISSE BEGRENSNINGENE SKAL GJELDE UAVHENGIG AV OM ANDRE BEGRENSENDE LOVER OG RETTSMIDLER TRER I KRAFT. DEN OVENSTÅENDE RISIKOFORDELINGEN SKAL GJENSPEILES I BELØPET SOM INNKREVES I HENHOLD TIL DENNE LISENSAVTALEN. FORDI NOEN LAND/RETTSKRETSER IKKE TILLATER BEGRENSNING ELLER FRASKRIVELSE AV ØKONOMISK ANSVAR UNDER ENKELTE AV DE OMSTENDIGHETER SOM DENNE DELEN OMFATTER, ER DET MULIG AT DEN OVENSTÅENDE RESERVASJONEN IKKE GJELDER FOR DEG UNDER SLIKE OMSTENDIGHETER. 

10. KUNDESTØTTETJENESTER. Hvis du har kjøpt kundestøttetjenester, yter Business Objects produktkundestøtte for programvaren i henhold til Business Objects' og deretter gjeldende kundestøttetjenesters betingelser. Hvis du har kjøpt kundestøttetjenester for programvaren, må du kjøpe kundestøttetjenester for alle godkjente kopier som du har av den aktuelle programvaren. Uten hensyn til det foregående er ikke Business Objects forpliktet til å yte kundestøttetjenester for tredjepartsprodukter.

11. OPPSIGELSE. Unntatt hvis programvaren lisensieres på abonnementsbasis eller som angitt i en planleggingsordre, en bestilling eller et skriftlig pristilbud fra Business Objects som er gjengitt i en bestilling, skal programvarelisensene som her gis, være permanente. Hvis programvaren lisensieres på abonnementsbasis og abonnementsperioden ikke fornyes ved eller før utløpet av den gjeldende perioden for abonnementslisensen, skal den aktuelle abonnementslisensen utløpe. Uten hensyn til det foregående kan Business Objects umiddelbart si opp denne avtalen og alle tilknyttede lisenser og tjenester hvis: (i) Business Objects gir deg skriftlig varsel om et mislighold og misligholdet ikke avhjelpes innen tretti (30) dager; eller (ii) du gjør en overdragelse til fordel for kreditorer eller du innleder konkurs- eller gjeldsforhandlinger. Oppsigelsen frigjør deg ikke for ansvaret for å betale utestående beløp og skal ikke hindre noen av partene i å søke annen avhjelp. Hvis Business Objects sier opp denne avtalen eller deler av avtalen, har Business Objects ingen plikt til å refundere eventuelle innbetalte beløp til deg, og du samtykker i at du ubetinget og for all fremtid fraskriver deg enhver rett til refusjon. Hvis en programvarelisens tilbakekalles eller utløper, må du bekrefte skriftlig overfor Business Objects at du umiddelbart har avinstallert og tilintetgjort alle eksemplarer av programvaren innen tretti (30) dager fra tilbakekallingen/utløpet. Følgende punkter skal gjelde også etter avtalens opphør: 8(c), 9, 11, 13, 15, and 17.

12. GRANSKNING. I avtaleperioden og i tre (3) år etter avtalens oppsigelse eller utløp kan Business Objects etter rimelig forvarsel til deg og for Business Objects' egen regning granske dine bøker og arkiver for å bekrefte at avtalen er overholdt. Dersom slik granskning viser at du har underbetalt Business Objects med et beløp som overstiger fem prosent (5 %) av det samlede beløpet du skylder i perioden som granskes, eller at du bevisst har brutt med avgjørende avtaleforpliktelser, skal du i tillegg til slike andre rettsmidler som Business Objects måtte ha, også betale eller refundere til Business Objects kostnadene ved granskningen.

13. GENERELT. Med mindre annet følger av USAs føderale lovgivning, er denne avtalen underlagt lovgivningen i staten New York, USA, med unntak av eventuelle lovkonfliktbestemmelser samt FNs konvensjon av 1980 om kontrakter for internasjonalt varesalg og eventuelle tillegg til denne. Hvis en bestemmelse i denne avtalen kjennes ugyldig, skal dette ikke påvirke gyldigheten av avtalens øvrige deler. Denne avtalen utgjør hele avtalen mellom deg og Business Objects og står over alle tidligere avtaler, muntlige eller skriftlige, knyttet til denne avtalens emne. Denne avtalen kan ikke endres uten at dette foretas skriftlig og med underskrift av en godkjent representant fra hver av partene. Hvis du mottar programvaren på vegne av en enhet, fremholder og garanterer du at du har rettsevne til å binde denne enheten juridisk til denne avtalen. Alle betingelser i kjøpsordre og andre ordredokumenter fra deg skal være underordnet denne avtalen. Dersom du og Business Objects har etablert en gjensidig godkjent og separat avtale om programvarelisens og tilknyttede tjenester (såkalt MSLA), og du har fått programvaren på grunnlag av en slik MSLA, kan det hende at betingelsene i denne MSLA-avtalen styrer din bruk av programvaren, og at betingelsene i denne avtalen er underordnet MSLA-avtalen. Programvarens produktnavn er et varemerke eller registrert varemerke for Business Objects. Har du spørsmål om denne lisensavtalen, kan du kontakte Business Objects' lokale salgskontor eller en godkjent forhandler, eller skrive til: Business Objects, Attn: Contracts Department, 3410 Hillview Avenue, Palo Alto, CA 94304, USA.

14. BEGRENSEDE RETTIGHETER FOR USAS MYNDIGHETER. Denne programvaren er en kommersiell artikkel (“commercial item”) som definert i 48 C.F.R. 2.101 (okt. 1995) og består av kommersiell dataprogramvare (“commercial computer software”) og kommersiell dokumentasjon for dataprogramvare (“commercial computer software documentation”) slik disse begrepene brukes i 48 C.F.R. 12.212 (sept. 1995). I henhold til 48 C.F.R. 12.212 og 48 C.F.R. 227.7202-1 til 227.7202-4 (juni 1995) (eller tilsvarende forskrift, f.eks. i tilleggsbestemmelser for ulike aktuelle statlige enheter i USA) får alle brukere i USAs statsadministrasjon tilgang til denne programvaren utelukkende på de betingelser som defineres i denne avtalen. Produsenten er Business Objects, 3410 Hillview Avenue, Palo Alto, CA 94304, USA. 

15. EKSPORTKONTROLL. Bruken av denne programvaren er underlagt amerikanske eksportbestemmelser. Du bekrefter følgende: (a) du er ikke borger av eller bosatt i Cuba, Iran, Nord-Korea, Syria, Sudan eller et annet land som USA har forbudt eksport til; (b) du skal ikke eksportere eller videreeksportere programvaren, direkte eller indirekte, til de ovennevnte landene eller til borgere av eller personer bosatt i de ovennevnte landene; (c) du står ikke på det amerikanske finansdepartementets liste over spesielt angitte borgere, spesielt angitte terrorister og spesielt angitte narkotikahandlere, og står heller ikke på det amerikanske handelsdepartementets avslagsliste; (d) du skal ikke eksportere eller videreeksportere programvaren, direkte eller indirekte, til personer på de ovennevnte listene; og (e) du skal ikke bruke programvaren til, og vil ikke tillate at programvaren brukes til, noe formål som er forbudt etter amerikansk lov, herunder, men ikke begrenset til, utvikling, konstruksjon eller produksjon av kjernefysiske, kjemiske eller biologiske masseødeleggelsesvåpen. Du finner mer informasjon på www.sap.com/company/export.
16. ORDREBETINGELSER. Kjøpsordre som innfrir Business Objects' krav til kjøpsordre, kan godtas fra kvalifiserte selskaper. Forhåndstrykte kjøpsordrebetingelser som Business Objects ikke har gitt skriftlig tilslutning til, er ikke gyldige. Betalingsbetingelsene er netto 30 dager fra fakturadato. FOB Business Objects-anlegg. Business Objects fraskriver seg spesifikt enhver form for prisgaranti. Du står ansvarlig for betaling av alle aktuelle salgs-, bruks-, forbruks-, MVA-, GST-avgifter og andre avgifter og alle aktuelle eksport- og importavgifter, tollavgifter og liknende avgifter, med unntak av skatter og avgifter basert på Business Objects' nettoinntekt.

17. LANDSSPESIFIKKE BETINGELSER.

Hvis du har kjøpt programvaren i et av områdene som er angitt nedenfor (“lokalt område”), fastsetter denne delen spesielle bestemmelser samt unntak fra ovenstående betingelser. Dersom noen av bestemmelsene for det lokale området (“lokale bestemmelser”) som er angitt nedenfor, er i konflikt med avtalebetingelsene, skal avtalebetingelsene underordnes de lokale bestemmelsene for lisenser som er kjøpt det lokale området.

Australia: 

a) Begrenset garanti og kompensasjon (punkt 8): Følgende tilføyes:

Produktgarantien som spesifiseres i dette punktet, kommer i tillegg til eventuelle andre rettigheter du måtte ha i henhold til Trade Practices Act av 1974 eller annen lovgivning, og er bare begrenset i den grad dette er i tråd med gjeldende lovgivning.

b) Ansvarsbegrensning (punkt 9): Følgende tilføyes:

Dersom Business Objects bryter med betingelser eller produktgarantier i henhold til Trade Practices Act av 1974 eller liknende delstats- eller territorielovgivning som ikke kan fraskrives, begrenses Business Objects' ansvar i den grad dette er ikke er lovstridig til følgende valg, som foretas av Business Objects: (i) når det gjelder programvaren: (a) (i) reparere eller erstatte varen eller levere liknende vare, eller (ii) betale alle kostnader ved slik reparasjon eller erstatning eller anskaffelse av liknende vare, og (ii) når det gjelder tilleggstjenester: (x) ny levering av tilleggstjenesten, eller (y) kostnaden ved å få tjenesten levert på nytt. Ved beregning av Business Objects' samlede ansvar i henhold til denne avtalen skal alle betalte beløp og verdien av varer og tjenester som erstattes, repareres eller leveres av Business Objects i henhold til dette punktet, regnes med.

c) Generelt (punkt 13): Følgende erstatter første setning i dette punktet:

Denne avtalen er underlagt lovgivningen i delstaten eller territoriet hvor du fikk programvaren, med unntak av eventuelle lovkonfliktbestemmelser samt FNs konvensjon av 1980 om kontrakter for internasjonalt varesalg og eventuelle tillegg til denne.

Belgia og Frankrike

c) Ansvarsbegrensning (punkt 9): Følgende erstatter betingelsene i dette punktet i sin helhet:

Med mindre annet er bestemt i ufravikelig lovgivning:

1. Business Objects' ansvar for tap og skade som følger av selskapets utøvelse av sine forpliktelser i henhold til denne avtalen, begrenses til kompensasjon utelukkende av tap og skade som påviselig og faktisk er en umiddelbar og direkte konsekvens av selskapets manglende oppfyllelse av slike forpliktelser (dersom Business Objects er å laste), med et maksimalt beløp tilsvarende beløpet du betalte for programvaren som forårsaket skaden. Denne begrensningen gjelder ikke ved personskade (herunder død) og skade på eiendom og materielle eiendeler som Business Objects står juridisk ansvarlig for.

2. BUSINESS OBJECTS OG SELSKAPETS PROGRAMVAREUTVIKLERE ER UNDER INGEN OMSTENDIGHETER ANSVARLIG FOR FØLGENDE ANFØRTE PUNKTER, SELV OM DET ER INFORMERT OM MULIGHETEN FOR AT DETTE KAN SKJE: 1) TAP AV ELLER SKADE PÅ DATA, 2) FØLGESKADE ELLER INDIREKTE SKADE ELLER ØKONOMISKE FØLGESKADER, 3) TAP AV INNTEKT, SELV OM DETTE ER EN DIREKTE FØLGE AV HENDELSEN SOM FORÅRSAKET SKADEN, ELLER 4) TAPTE FORRETNINGER, OVERSKUDD, GOODWILL ELLER FORVENTETE BESPARELSER. 

3. Avtalte begrensninger og unntak fra ansvar gjelder ikke bare Business Objects aktiviteter, men også aktiviteter utført av selskapets leverandører og programvareutviklere, og representerer det maksimale beløp som Business Objects og selskapets leverandører og programvareleverandører til sammen svarer for. Denne begrensningen gjelder ikke ved personskade (herunder død) og skade på eiendom og materielle eiendeler som Business Objects står juridisk ansvarlig for.

b) Generelt (punkt 13): Følgende erstatter første setning i dette punktet:

Denne avtalen er underlagt lovgivningen i det landet hvor du fikk programvaren, med unntak av eventuelle lovkonfliktbestemmelser samt FNs konvensjon av 1980 om kontrakter for internasjonalt varesalg og eventuelle tillegg til denne.

Brasil

a) Produktgaranti (punkt 8): Følgende erstatter betingelsene i dette punktet i sin helhet:

Business Objects garanterer at: (i) programvaren i en periode på seks (6) måneder fra leveringsdato på alle vesentlige punkter vil fungere slik den skal i henhold til standarddokumentasjonen som fulgte med programvaren, og (ii) fysiske medier (f.eks. CD-ROM) i en periode på seks (6) måneder fra leveringsdato vil være feilfrie og uten mangler i materialer og fagmessig arbeid. De ovennevnte produktgarantiene utelukker konkret feil som følge av ulykke, misbruk, uautorisert reparasjon, endringer, eller forbedringer, eller feil bruk. Du forstår og aksepterer at det ikke er mulig å utvikle feilfri programvare. Business Objects kan følgelig ikke garantere at programvaren vil fungere uten forstyrrelser eller feil. Leveranse av ekstra kopier, revisjoner eller oppgraderinger av programvaren, herunder kundestøtteversjoner, innebærer ikke at garantiperioden starter på nytt eller påvirkes på annen måte.

Din eneste beføyelse ved brudd på ovennevnte begrensede garanti skal være det som Business Objects velger av følgende alternativer: enten (i) reparasjon av eller erstatning for programvaren med produkt(er) som er i overensstemmelse med ovennevnte begrensede produktgaranti, eller (ii) tilbakebetaling av summen du betalte for programvaren og oppsigelse av denne lisensavtalen for de kopiene som ikke er i overensstemmelse med garantien. Business Objects skal yte slik kompensasjon bare hvis du gir Business Objects skriftlig melding om brudd på ovennevnte begrensede produktgaranti innen tretti (30) dager fra datoen da programvaren ble levert.

(c) LISENSTAKER FORSTÅR OG AKSEPTERER AT DET IKKE ER MULIG Å UTVIKLE FEILFRI PROGRAMVARE, OG AT PROGRAMVAREN ER UTVIKLET FOR BRUK AV GENERELLE PROGRAMVAREKUNDER. MED UNNTAK AV DIREKTE PRODUKTGARANTIER OMTALT I DETTE PUNKT 7 FRASKRIVER BUSINESS OBJECTS OG SELSKAPETS LEVERANDØRER SEG ALT ANNET ANSVAR, HERUNDER, MEN IKKE BEGRENSET TIL, UNDERFORSTÅTTE PRODUKTGARANTIER SOM GJELDER (I) SALGBARHET, (II) EGNETHET FOR BESTEMTE FORMÅL, (III) TREDJEPARTS OPPHAVSRETT, ELLER (IV) SKJULTE FEIL. FORDI NOEN LAND/RETTSKRETSER IKKE TILLATER AT UNDERFORSTÅTTE PRODUKTGARANTIER UNNTAS, ER DET MULIG AT DET OVENSTÅENDE UNNTAKET IKKE GJELDER FOR DEG, OG DU KAN HA ANDRE JURIDISKE RETTIGHETER SOM VARIERER MELLOM ULIKE LAND OG RETTSKRETSER. LISENSTAKER BEKREFTER AT HAN MED DENNE AVTALEINNGÅELSEN HAR VURDERT PROGRAMVAREN PÅ GRUNNLAG AV SIN EGEN ERFARING, KUNNSKAP OG VURDERINGSEVNE, OG AT HAN ER OVERBEVIST OM AT PROGRAMVAREN EGNER SEG TIL Å INNFRI DE KRAVENE HAN STILLER.

b) Ansvarsbegrensning (punkt 9): Følgende erstatter betingelsene i dette punktet i sin helhet:

I DEN GRAD DETTE ER TILLATT I HENHOLD TIL GJELDENDE LOVGIVNING, KAN BUSINESS OBJECTS OG SELSKAPETS DISTRIBUTØRER, LEVERANDØRER ELLER PARTNERE IKKE UNDER NOEN OMSTENDIGHET STILLES TIL ANSVAR OVERFOR DEG ELLER NOEN TREDJEPART FOR INDIREKTE, SPESIELL ELLER TILFELDIG SKADE, FØLGESKADE ELLER SKADE SOM FØLGE AV STRAFFBARE HANDLINGER, HERUNDER, MEN IKKE BEGRENSET TIL, TAPT OMSETNING ELLER INNTEKT, TAP AV ELLER UNØYAKTIGHET I DATA, ELLER KOSTNAD TIL ERSTATNINGSPRODUKTER, UAVHENGIG AV ANSVARSRETTSLIG LÆRE (HERUNDER UAKTSOMHET), OG SELV OM BUSINESS OBJECTS ER INFORMERT OM FAREN FOR AT SLIK SKADE KAN OPPSTÅ. BUSINESS OBJECTS' OG SELSKAPETS LEVERANDØRERS SAMLEDE ANSVAR OVERFOR LISENSTAKER FOR FAKTISK DIREKTE SKADE UANSETT ÅRSAK SKAL VÆRE BEGRENSET TIL DET BELØPET LISENSTAKER HAR BETALT FOR PROGRAMVARELISENSEN, ELLER TIL DET BELØPET LISENSTAKER HAR BETALT FOR TJENESTEN SOM ER DIREKTE ÅRSAK TIL SKADEN. DISSE BEGRENSNINGENE SKAL GJELDE UAVHENGIG AV OM ANDRE BEGRENSENDE LOVER OG RETTSMIDLER TRER I KRAFT. DEN OVENSTÅENDE RISIKOFORDELINGEN SKAL GJENSPEILES I BELØPET SOM INNKREVES I HENHOLD TIL DENNE LISENSAVTALEN. LISENSTAKER ERKJENNER VIDERE AT BEGRENSNINGENE I DETTE PUNKTET ER EN VIKTIG DEL AV AVTALEN, OG AT UTEN SLIKE BEGRENSNINGER VILLE PRISENE OG ANDRE VILKÅR I DENNE AVTALEN VÆRE VESENTLIG ANNERLEDES.

c) Generelt (punkt 13): Følgende erstatter første setning i dette punktet:

Denne avtalen er underlagt lovgivningen i det landet hvor du fikk programvaren, med unntak av eventuelle lovkonfliktbestemmelser samt FNs konvensjon av 1980 om kontrakter for internasjonalt varesalg og eventuelle tillegg til denne.

Tyskland og Østerrike

a) Produktgaranti (punkt 8): Følgende erstatter betingelsene i dette punktet i sin helhet:

Business Objects garanterer at programvaren fungerer som beskrevet i medfølgende dokumentasjon (“dokumentert funksjonalitet”) i den angitte produktgarantiperioden etter at du mottok programvaren, så lenge den brukes med anbefalt maskinvarekonfigurasjon. Begrenset produktgarantiperiode betyr ett år hvis du er firmakunde og to år hvis du ikke er firmakunde. Ikke-vesentlige avvik fra dokumentert funksjonalitet utløser ingen rettigheter knyttet til produktgaranti. DENNE BEGRENSEDE PRODUKTGARANTIEN GJELDER IKKE PROGRAMVARE SOM DU MOTTAR GRATIS (FOR EKSEMPEL OPPDATERINGER, FORHÅNDSVERSJONER, EVALUERING ELLER NFR-VERSJONER), ELLER PROGRAMVARE SOM DU HAR ENDRET, DERSOM SLIK ENDRING FORÅRSAKET EN FEIL. For å gjøre et garantikrav gjeldende må du for Business Objects' regning returnere programvaren sammen med kjøpsbevis til selskapet som du fikk programvaren fra. Hvis programvarefunksjonaliteten avviker vesentlig fra avtalt funksjonalitet, har Business Objects rett til et nytt forsøk ved reparere eller erstatte programvaren dersom selskapet ønsker det Hvis dette ikke fungerer, har du krav på reduksjon i innkjøpsprisen eller at kjøpsavtalen oppheves. 

b) Ansvarsbegrensning (avsnitt 9): Følgende bestemmelse tilføyes dette punktet:

Begrensninger og unntak angitt i dette punktet gjelder ikke skade som skyldes forsett eller grov uaktsomhet fra Business Objects' side. Business Objects skal i tillegg holdes ansvarlig for skade som beløper seg til en normal, forutsigbar sum for skade som følge av en mindre forsømmelse av en vesentlig kontraktsforpliktelse fra Business Objects' eller selskapets partneres side. Denne ansvarsbegrensningen gjelder alle krav, uavhengig av kravets rettslige grunnlag, og i særdeleshet krav som er fremsatt før kontraktsinngåelse eller på grunnlag av midlertidig kontrakt. Denne ansvarsbegrensningen skal imidlertid ikke gjelde juridisk ufravikelig ansvar i henhold til lovgivningen om produktansvar og heller ikke skade som skyldes brudd på direkte produktgarantier, i den grad den direkte produktgarantien er ment å beskytte deg mot den konkrete skaden du er påført. Denne bestemmelsen skal ikke tolkes som en ansvarsbegrensning når ansvar følger av ufravikelig lovgivning.

c) Generelt (punkt 13): Følgende erstatter første setning i dette punktet:

Denne avtalen er underlagt lovgivningen i det landet hvor du fikk programvaren, med unntak av eventuelle lovkonfliktbestemmelser samt FNs konvensjon av 1980 om kontrakter for internasjonalt varesalg og eventuelle tillegg til denne.

Italia

a) Ansvarsbegrensning (punkt 9): Følgende erstatter betingelsene i dette punktet i sin helhet: 

Med unntak av skade som skyldes grov uaktsomhet eller forsettlig forsømmelse som Business Objects ikke kan fraskrive seg ansvar for, skal Business Objects' ansvar for direkte og indirekte skade knyttet til den opprinnelige eller senere feilen i programvaren eller knyttet til bruk eller ikke bruk av programvaren eller knyttet til enhver form for brudd på avtalen, være begrenset til beløpet du har betalt til Business Objects for programvaren eller for den delen av programvaren som skaden er basert på.

b) Generelt (punkt 13): Følgende erstatter første setning i dette punktet:

Denne avtalen er underlagt lovgivningen i det landet hvor du fikk programvaren, med unntak av eventuelle lovkonfliktbestemmelser samt FNs konvensjon av 1980 om kontrakter for internasjonalt varesalg og eventuelle tillegg til denne.

Storbritannia

c) Generelt (punkt 13): Følgende erstatter første setning i dette punktet:

Denne avtalen er underlagt lovgivningen i England og Wales, med unntak av eventuelle lovkonfliktbestemmelser samt FNs konvensjon av 1980 om kontrakter for internasjonalt varesalg og eventuelle tillegg til denne. Uavhengig av denne avtalens øvrige bestemmelser skal ingenting i denne avtalen etablere eller skjenke (direkte eller indirekte) noen rettigheter eller andre fordeler i henhold til Contracts Rights of Third Parties Act av 1999 eller annet, til fordel for personer som ikke er part i avtalen.

Angi nedenfor om du godtar eller ikke godtar betingelsene i lisensavtalen for denne programvaren.





